Este actul de informare prin care autoritatile fac cunoscute solicitantului elementele privind regimul juridic, economic si tehnic (inaltimea maxima a cladirii, procentul de teren ce poate fiocupat de cladire, retragerile fata de limita proprietatii etc.) al terenurilor si constructiilor existente la data solicitarii, si stabilesc cerintele urbanistice care urmeaza sa fie îndeplinite în functie de specificul amplasamentului, precum si lista cuprinzând avizele si acordurile legale(apa, canalizare, gaze, pompieri,mediu, etc), necesare pentru a obtine Autorizatia de Construire( AC ). Certificatul de Urbanism ( CU ) se emite, dupa caz, de presedintii consiliilor judetene, de primarul general al municipiului Bucuresti, de primarii municipiilor, sectoarelor sau ai oraselor si comunelor, pentru lucrarile care se executa în teritoriul administrativ al acestora.
În vederea eliberarii certificatului de urbanism solicitantul – orice persoana fizica sau juridica interesata se va adresa autoritatilor amintite mai sus cu o cerere care va cuprinde atât elementele de identificarea imobilului (cadastru, acte de proprietate) pentru care se solicita certificatul de urbanism, cat si elementele care definesc scopul solicitarii.
Certificatul de urbanism ( CU ) se elibereaza solicitantului în termen de cel mult 30 de zile de la data înregistrarii cererii. Certificatul de urbanism nu confera dreptul de a executa lucrari de constructii;
Editor AIA 2